
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 34P/22/2025 1625200301 04. 07. 2025 JUDr. Lucia Dlugolinská ECLI:SK:OSMA:2025:1625200301.3
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Luciou Dlugolinskou, v konaní navrhovateľa - manžela A. B., nar. XX.XX.XXXX, trvale bytom C. D. XXX/XX, E., právne zastúpeného JUDr. Ľubicou Sopkovou, advokátkou so sídlom Pribinova 3, Malacky a manželky F. B., E. G., nar. XX.XX.XXXX, trvale bytom C. D. XXX/XX, E., o rozvod manželstva a úpravu pomerov manželov na čas po rozvode k maloletým deťom B.: H., nar. XX.XX.XXXX a I., nar. XX.XX.XXXX, bytom ako rodičia, zastúpeným kolíznym opatrovníkom Úradom práce, sociálnych vecí a rodiny Malacky, so sídlom Záhorácka 2942/60A, Malacky, takto rozhodol: Súd manželstvo navrhovateľa A. B., nar. XX.XX.XXXX v F. a manželky F. B. E. G., nar. XX.XX.XXXX v J., uzavreté dňa XX.XX.XXXX v F., zapísané v knihe manželstiev Matričného úradu F., vo zväzku XX, ročník XXXX, na strane XXX, pod poradovým číslom X, rozvádza. Súd schvaľuje nasledovnú rodičovskú dohodu: „Maloleté deti B.: H., nar. XX.XX.XXXX, a I., nar. XX.XX.XXXX, sa na čas po právoplatnosti rozsudku v časti rozvodu manželstva zverujú do striedavej osobnej starostlivosti oboch rodičov tak, že - matka bude osobnú starostlivosť o maloleté deti zabezpečovať od nedele párneho kalendárneho týždňa v roku od 18:00 hod. do nasledujúcej nedele nepárneho kalendárneho týždňa do 18:00 hod.; - otec bude osobnú starostlivosť o maloleté deti zabezpečovať od nedele nepárneho kalendárneho týždňa v roku od 18:00 hod. do nasledujúcej nedele párneho kalendárneho týždňa do 18:00 hod.; a to s výnimkou letných prázdnin, kedy - matka bude zabezpečovať výkon osobnej starostlivosti o maloleté deti každý kalendárny rok od 01.08. od 18:00 hod. do 17.08. do 18:00 hod. - otec bude zabezpečovať výkon osobnej starostlivosti o maloleté deti každý kalendárny rok od 15.07. od 18:00 hod. do 01.08. do 18:00 hod. Miestom odovzdania a prevzatia maloletých detí je bydlisko odovzdávajúceho rodiča. Zastupovať maloleté deti v bežných veciach a spravovať ich majetok sú oprávnení obaja rodičia. Počas trvania striedavej osobnej starostlivosti oboch rodičov sa výživné neurčuje.“ Žiaden z účastníkov n e m á nárok na náhradu trov konania. odôvodnenie:
Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Poučenie: Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Manžel, ktorý pri uzavretí manželstva prijal priezvisko druhého manžela, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

